Slom Sela lišća

**Slom Sela lišća** ((木ノ葉崩し, *Konoha Kuzushi*) je bila unapred isplanirana invazija Oročimarua i Sela sakrivenog u pesku na Konohu tokom ispita za čunine. Iako je Oročimaru bio inicijator i mozak invazije, četvrti raikage je sugerisao da je invazija bila tajna zavera Danza Šimure i Akackija kako treći hokage, Hiruzen Sarutobi i četvrti kazekage, Rasa bili mrtvi.

## Pozadina

Godinama unazad, Selo peska je trpeo nekoliko rezova budžeta strane feudalnog gospodara Zemlje vetra, što je oslabilo selo i time preusmerilo misije nindži u Konohu. U jednom trenutku, Oročimaru, odbegli nindža iz Sela lišća, koji je osnovao Selo sakriveno u zvuku, obratio se četvrtom kazekageu, i predložio mu zajedničku invaziju na Konohu, koristeći ispite za čunine kao paravan. Oročimaru je, u nekom trenutku za vreme trajanja ispita, ubio kazekagea i prerušio se u njega na dan poslednjeg kruga borbi na ispitima kako bi olakšao kontrolu nad Selom peska. Takođe, planirao je i da Kimimaro učestvuje u invaziji, ali je neposredno tokom ispita za čunine njegova bolest uzela maha, što ga je sprečilo da učestvuje u napadu. Kabuto je napomenuo da da se to nije dogodilo, Selo lišća bi prošlo sa mnogo više žrtava.

Napad je trebalo da se vodi na dva fronta: džinčuriki Sela peska, Gara, prošao bi u poslednji krug borbi na ispitima i oslobodio Šukakua, svoju repatu zver da divlja u centru Konohe. Dok bi selo bilo zaokupljeno da zaustavi Šukakua, snage Sela peska i Sela zvuka probale bi se kroz zidine sela. Oročimaru bi se borio protiv trećeg hokagea, Hiruzena Sarutobija, i obio bi ga.

## Invazija

Nakon što je Garu zadobio povredu od strane Saskea Učihe tokom borbe u poslednjoj rundi ispita, bio je psihički jako potresen i nije ispunio svoju ulogu u napadu. Oročimaruova desna ruka, Kabuto Jakuši bacio je umesto toga Tehniku hrama nirvane na stadion gde se održavalo finale, uspavavši tako veliki broj gledaoca što je bio signal za početak napada. Nindže Konohe koje su bili prisutne i koje su se oduprele gendžicuu, borili su se protiv nindži Sela zvuka koji su se ranije ušunjali na stadion. Gara, Kankuro i Temari su pobegli iz sela za Sasukeom i Šinom Aburameom, dok je Oročimaru otkrivši svoj pravi identitet, naredio četvorki zvuka da podigne barijeru tako da niko ne može da se umeša u njegovu borbu protiv Hiruzena.

Na periferiji Konohe, nindže peska i zvuka, uz pomoć tri džinovske Oročimaruove zmije, probili su zid Konohe, eliminisali graničare i upali u selo. Sve nindže koje su bile spremne za borbu, zadržavale su neprijateljske trupe kako bi građani imali vremena da se evakuišu na sigurno mesto iza stene hokage. U početku, udružene snage peska i zvuka su pobeđivale, najviše zahvaljujući zmiji koja je divljala kroz selo.

Kako je vreme odmicalo, najjači i najiskusniji džonini Konohe su se pojavili i stali u odbranu sela, što je promenilo tok borbe u korist Sela lišća. Takođe, Džeraja je uspeo da zaustavi Oročimaruove zmije, dok su Kakaši Hatake, Moćni Gaj, Genma Širanui i Aoba Jamaširo eliminisali većinu nindži zvuka na stadionu. Oročimaru je posle duge i iscrpljujuće bitke sa Hiruzenom, ostao bez svojih ruku, teško povređen. To ga je primoralo da obustavi invaziju, dok ga četvorka zvuka odvela iz Konohe na sigurno sa preostalim nindžama Sela zvuka. Shvativši da gube borbu i da ih saveznici napuštaju, nindže Sela peska su se takođe povukle.

## Borba između dinčurikija

U međuvremenu, Baki, džonin iz Sela peska je naložio da Kankuro i Temari odvedu Garu, od kojeg invazija nije imala koristi sa stadiona, dok su za njima krenuli Saske Učiha i Šino Aburame. Naruto Uzumaki, Sakura Haruno, Šikamaru Nara i Pakun su kasnije poslati od strane Kakašija Hatakea da krenu za Saskeom. Asuma Sarutobi kasnije dolazi da spase Šikamarua od grupe nindži zvuka, a Naruto i Sakura pronalaze Saskea koji je bio poražen od strane Gare, pre nego što je Naruto preuzeo borbu, pobedivši Garu. Na kraju, saznavši da je Naruto takođe džinčuriki, Gara se kaje i njemu i njegovom timu biva dozvoljeno da bez problema pređe granicu Zemlju vatre.